ויל מריק

ויליאם צ'ארלס מריק (באנגלית: William Charles Merrick; נולד ב-9 באפריל 1993) הוא שחקן קולנוע, טלוויזיה ותיאטרון אנגלי. הופעת הבכורה שלו הייתה בדור השלישי של הסדרה זוכת הבאפט"א "סקינס" של ערוץ E4, בה גילם את הדמות אלו קריבי.

ביוגרפיה
מריק נולד בעיירה לדברי שבהרפורדשייר, אנגליה. הוא הצעיר במשפחה בת שני ילדים.

הוא למד בבית הספר היסודי דאונס מלוורן בווסטרשייר ולאחר מכן בבית הספר דין קלוז בצ'לטנהאם. 

 קריירה 
כחבר בתיאטרון Close up שיחק מריק בפסטיבל הפרינג' של אדינבורו בשנים 2010 ו-2011 בהפקות של "נערי ההיסטוריה" בתפקיד פוזנר, ובתפקיד צ'ארלי במחזה "מותו של סוכן" מאת ארתור מילר. בפסטיבל הפרינג' של 2012 ו-2013 כיכב מריק עם להקת תיאטרון בשם No Prophet, ושיחק במחזה "Punk Rock" בהפקת סיימון סטיבנס, ובמחזה "Boys" מאת אלה היקסון.

ב-2011 הופיע מריק לראשונה בטלוויזיה בדרמת הנעורים "סקינס" של ערוץ E4, בתפקיד אלו קריבי. הוא נבחן בתחילה על התפקיד של ריץ' הרדבק, אבל בסיום התהליך לוהק לתפקיד אלו. הוא תיאר את הדמות כ"אדם אוהב, בחור מאוד פתוח, חיובי ונלהב".

בפברואר 2012 זכה מריק בפרס RTS לשחקן הטוב ביותר כשהתחרה בדקוטה בלו ריצ'רדס, שכיכבה אף היא בסדרה "סקינס". על תפקיד אלו קריבי היה מועמד גם לפרס השחקן הטוב ביותר של TV Choice לשנת 2012.

במאי 2012 השתתף מריק בפרק בסיטקום "In with the Flynns" של ערוץ BBC One, בו שיחק בתפקיד "דין". באותה שנה גילם את "ג'יי" בסרט הקולנוע "כל הזמן שבעולם" של ריצ'רד קרטיס לצדם של רייצ'ל מקאדמס ודונל גליסון.

ב-2013 הופיע מריק בפרק "Nightmare in Silver" מתוך סדרת המדע בדיוני "דוקטור הו". עוד כיכב מריק בפרק בסדרה "Coming Up", ששודר ביולי 2013 בערוץ 4, והופיע בתפקיד אורח בסדרה "אטלנטיס" של BBC One. בתיאטרון, שיחק וגילם את סלייטלי במחזה "ונדי ופיטר פן" מאת אלה היקסון, בהפקה של הלהקה השייקספירית המלכותית.

בשנת 2016 שיחק מריק בתפקיד ראסל, שוליית הקצב בדרמה "Brief Encounters". 

בשנת 2017 שיחק בסדרה "פולדארק" שם הופיע מריק בתפקיד ארתור סולווי.

בשנת 2018 שב לשחק בשנית במחזה "מותו של סוכן" מאת ארתור מילר הפעם בתפקיד ברנרד. ההפקה הועלתה בתיאטרון רויאל אקסצ'יינג' (אנ') במנצ'סטר.

בשנת 2019 כיכב מריק בתפקיד "ניקי" בסדרה הקומית "מפוקסלים" לצדה של אלכסה דייוויס. ב-2021 שב מריק לגלם את תפקידו בעונה השנייה. 

בשנת 2021 גילם את מארק בסרט האימה האיטלקי "סיפור אימה קלאסי". 

בשנת 2023 שיחק בתפקיד קטן בסרט הלייב-אקשן "ברבי" של גרטה גרוויג. שיחק גם במותחן הפשע של נטפליקס,"הגופה" בתור ביירן ובסדרת המדע הבדיוני של אפל TV פלוס, "סילו" בתפקיד דני. 

בשנת 2024 שיחק בסדרת הדרמה ההיסטורית "ליידי ג'יין שלי" (אנ') בשירות הסטרימינג "אמזון פריים וידאו" בתפקיד אוון.

בשנת 2025 גילם את יו ניקלבי בסרט הספורט "פורמולה 1 הסרט" לצדו של בראד פיט. 

פילמוגרפיה

 קולנוע 
+שנהסרטתפקידהערות2013כל הזמן שבעולםג'יי2017Modern Life Is Rubbish אולי2021סיפור אימה קלאסימארק2023ברבי עובד ב"מאטל"2025פורמולה 1 הסרטיו ניקלבי

 טלוויזיה 
 שנה סדרה תפקיד הערות 2011–2012 סקינס אלו קריבי (אנ') תפקיד ראשי (עונות 5–6); 18 פרקים 2012In with the Flynns דין פרק: "Frozen Assets"2013 דוקטור הו בריינס פרק: "Nightmare in Silver"Coming Up טום פרק: "Burger Van Champion" אטלנטיס ארקס פרק: "The Furies" 2015Count Arthur Strong ג'רמי פרק: "The Day The Clocks Went Back" 2016Brief Encounters ראסל באנדי 6 פרקיםComedy Feedsפולפרק: Fail"The Rack Pack סטיב דייוויס סרט טלוויזיה של BBC iPlayer 2017–2018 פולדארק ארתור סולוויי 5 פרקים 2019–2021 מפוקסלים ניקולס "ניקי" קיטל תפקיד ראשי (2 עונות); 12 פרקים2022Miss Scarlet and The Dukeמרטין קראבטריפרק: "The Heir" 2023 סילו דני 2 פרקים הגופה ביירן 3 פרקים 2024ליידי ג'יין שלי (אנ') אוון3 פרקים

 תיאטרון 
 שנה מחזה תפקיד הערות 2009 אילוף הסוררת גרומיו תיאטרון Close Up בשורדיץ' אמדאוס ונטיצ'לו 2010 המלט פולוניוס נערי ההיסטוריה (אנ') פוזנר פסטיבל הפרינג' של אדינבורו 2011 מותו של סוכן צ'ארלי 2012Punk Rock ויליאם קרלייל 2013Boys בני פסטיבל הפרינג' של אדינבורו
תיאטרון ארקולה (אנ') בהאקני 2013–2014 ונדי ופיטר פן (אנ') סלייטלי הלהקה השייקספירית המלכותית 2014–2015 Merlin מרלין Royal & Derngate בנורת'האמפטון2018מותו של סוכןברנרדתיאטרון רויאל אקסצ'יינג' (אנ'), מנצ'סטר

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1993